**A magyarság története**

**a kezdetektől 1301-ig**

**Digitális pedagógiai módszertannal támogatott tematikus terv és a hozzá kapcsolódó
óra-/foglalkozástervek**

**(12 × 45 perc)**

Szerző:

Medvegy János

Módszertani lektor:

Frész Attila

Nyelvi lektor:

Földeáki Andrea

tematikus terv

|  |
| --- |
| Tantárgy(ak) |
| [Történelem, társadalmi és állampolgári ismeretek](https://kerettanterv.oh.gov.hu/06_melleklet_9-12_szki/6.2.04_tort_tars_9-12_sz_u.docx)A kerettantervek kiadásának és jóváhagyásának rendjéről szóló 51/2012. (XII. 21.) számú EMMI rendelet alapján: 3. melléklet – Kerettanterv a gimnáziumok 9–12. évfolyama számára |
| A tanulási-tanítási egység témája  |
| A magyarság története a kezdetektől 1301-ig |
| A tanulási-tanítási egység időtartama | 12 óra |
| A tematikus terv tanulói feladatlapja szerkeszthető formában itt érhető el: | [Feladatlap](https://docs.google.com/document/d/1iRqj7gcBvWEob-mkLZjdbJYCheH2lmKah9BKRnF46dE/copy)(Google Docs) Kattintson a feladatlap szóra, majd a 'másolat készítése’ gombra! A megtekintéshez be kell lépnie egy Google-fiókkal).[Feladatlap](https://drive.google.com/open?id=1kx_FSgbePO5AXLxxEmvATN5LTsyKzf6-)(MS Word)  |
| A tanulási-tanítási egység cél- és feladatrendszere |
| A tanuló felismeri és tudatosul benne, hogy a magyarság eredetére vonatkozó álláspontok különbözősége az adatok és források rendkívüli hiányosságából és az egyes szaktudományok (történettudomány, régészet, nyelvészet) egymásnak olykor ellentmondó kutatási eredményeiből fakad. Felismeri azt is, hogy egy régió vagy ország gazdasági és demográfiai megerősödése növeli a katonai potenciált, és ez felerősíti az expanzív törekvéseket, illetve hogy a politikai megosztottság meggyengíti egy régió vagy egy ország katonai ellenálló erejét, és agresszióra csábítja a szomszédokat.A magyarság korai történetének tanulmányozása során a tanuló belátja, hogy az új tudás elsajátítása, a környező népektől való tanulás és az alkalmazkodási képesség fontos feltétele volt népünk fennmaradásának.Megérti, hogy a kereszténység felvétele és az erre épülő államalapítás teremtette meg a magyar állam megerősödésének és fejlődésének feltételeit. Felismeri, hogy az Árpád-korban megszilárdult a keresztény magyar állam. A korszak jelentős uralkodóinak politikai életpályáját megismerve belátja, hogy a több nemzetiségből álló Magyar Királyság a közép-európai régió egyik legerősebb államaként fejlődött, sorsa több ponton összekapcsolódott a környező államok és Nyugat-Európa fejlődésével. Tudja, hogy az ország fejlődésének lehetőségeit lényegesen befolyásolta a tatárokkal folytatott küzdelem.Képes többféleképpen értelmezhető szövegek eltérő jelentésrétegeinek a feltárására. Álláspontját tárgyilagos érveléssel tudja előadni. ([Forrás](http://kerettanterv.ofi.hu/03_melleklet_9-12/3.2.05_tort_tars_9-12_u.docx)) |
| A tanulási-tanítási egység helye az éves fejlesztési folyamatban, előzményei |
| A 9. évfolyam utolsó nagy témaköre ’A magyarság története a kezdetektől 1490-ig’ címet viseli. Ennek a 13 leckéből álló témakörnek az első felét dolgozza fel a benyújtott tematikus terv. Ezt megelőzően a tanulók megismerkedtek az ókori Kelet, Hellász és Róma, valamint a középkor történelmét, jellemzőit feldolgozó témákkal.  |
| Tantárgyi kapcsolatok |
| Magyar nyelv és irodalom:A magyar nyelv rokonsága, története, nyelvcsaládokEredetmondák (*pl. Arany János: Rege a csodaszarvasról*)Janus Pannonius: Pannónia dicsérete; Katona József: Bánk BánVizuális kultúra:A nagyszentmiklósi kincs, a honfoglalás korát feldolgozó képzőművészeti alkotások megfigyelése, elemzéseRomán emlékek Magyarországon (*pl. a jáki templom*)Földrajz: Közép-Kelet-Európa természetföldrajza ([Forrás](http://kerettanterv.ofi.hu/03_melleklet_9-12/3.2.05_tort_tars_9-12_u.docx)) |
| Az ellenőrzés-értékelés tervei |
| A diákok a feladatlap feldolgozása során számos alkalommal és változatos módon kapnak visszajelzéseket. A feladatlap alkalmas arra, hogy a pedagógus megvalósítsa a kifordított (tükrözött) osztályterem módszert, amelynek segítségével a diákok egy meghatározott tankönyvi lecke, videó, cikk vagy egyéb típusú tananyag otthoni feldolgozását követően, a tanórán változatos módokon alkalmazzák a megszerzett tudást. Az otthoni munka ellenőrzésére érdemes online tesztfeladatsort összeállítani, amely nem a tananyag elsajátításának mértékét méri, hanem a feldolgozás tényét ellenőrzi. Ennek megfelelően kifejezetten szövegértésre épülő feladatsort kapnak a diákok, amelynek az eredményét én is látom. Így a tanórán már pontosabban látom, hogy milyen területek, problémák igényelnek alaposabb magyarázatot.Természetesen tisztában vagyok azzal, hogy sokszor a frontális módszer a célravezető (órán veszik az új anyagot, a házi feladat szolgálja az elmélyítést), tehát a feladatlap erre a célra is alkalmazható. |

|  |
| --- |
| A mérés-értékelés jelentős része elektronikus formában valósul meg. Fontosnak tartom kiemelni, hogy minden egyes értékelés eredménye elmenthető a pedagógus számára. A Quizizz- és Kahoot!-kvízek, valamint a Google Forms-tesztek eredményei lementhetőek adattáblázat formájában. Szintén lényeges, hogy az összes teszt másolható és módosítható, tehát a pedagógusoknak lehetőségük van arra, hogy az osztályaik igényei, illetve a tanulók képességei szerint szabják át azokat. A mérés-értékelések nagy része olyan megoldás, amely során a diákok egymással versenyeznek, így a folyamat során megjelenik a játékosítás is. A feladatlapon megtalálható gyakori mérés-értékelések lehetőséget nyújtanak mind a diákok, mind a tanár számára, hogy átfogó és részletes képet kapjanak a haladásról.A feladatlap használatakor előny, ha a tanulóknak és a pedagógusnak van hozzáférésük az [okostankonyv.nkp.hu](http://okostankonyv.nkp.hu) oldalhoz. Itt az egyes leckék anyagában sok olyan feladat érhető el, amely kiválóan alkalmas a differenciált oktatási tevékenységek megvalósítására. Ugyanezt a célt szolgálják a feladatlapról elérhető Kahoot!-, Quizizz- és Google Forms-tesztek is, hiszen azokat többször is el lehet végeztetni a nehezebben tanuló diákokkal, így fejlesztve őket.A feladatlapon a különböző tesztek mellett hangsúlyosan jelenik meg a tanulói produktumok előállítása. A tevékenységek során több alkalommal kapnak lehetőséget a diákok arra, hogy aktív, kreatív módon szerezzenek új ismereteket, és használják azokat valamilyen gyakorlati megoldás során. Ilyen tevékenységek:* a magyar törzsek vándorlásának és a honfoglalás menetének ábrázolása térképen,
* érvelés és vita a magyarok eredetével kapcsolatban,
* a 899. évi itáliai hadjárat legfontosabb eseményeinek ’geotagelése’,
* screencasting videóprezentáció készítése a honfoglalók életmódjáról, valamint a 13. századi eseményekről és változásokról
* esszéírás Géza politikájáról,
* I. István politikájának feldolgozása rövid videókban,
* egy petíció írása a pogánylázadásokkal kapcsolatban,
* László és Kálmán törvényeinek elemzése videófeleletben,
* a 12. századi magyar társadalom és gazdaság feldolgozása egy infografikán,
* ok-okozati összefüggések feltárása az Aranybulla cikkelyei alapján.

Tapasztalataim alapján a legjobb, ha a pedagógus és a diákok közösen határozzák meg ezeknek a tanulói produktumoknak a kritériumait és értékelését.  |

|  |
| --- |
| Szükséges anyagok és eszközök |
| Technológia – hardver |
| A feladatlapot úgy terveztem meg, hogy elektronikus és nyomtatott formában is használható, mert az iskolák eszközellátottságát figyelembe véve, rendkívül fontos a nagyfokú rugalmasság. Hardver szempontjából létezik optimális és minimális követelmény:1. optimális: A diákok rendelkeznek iskolai vagy saját laptoppal/fizikai billentyűzettel ellátott tablettel – ez esetben a feladatlap teljes egészében használható ezeken az eszközökön.
2. minimális: A diákok okostelefonnal/fizikai billentyűzettel nem ellátott tablettel dolgoznak – ez esetben érdemesebb papíron kiadni a feladatlapot és úgy dolgozni benne. A telefonokon/tableteken is hatékonyan végrehajtható tevékenységeket az ott található QR-kódok segítségével nyithatják meg.

A megfelelő internetkapcsolat nélkülözhetlen! |
| Technológia – szoftver |
| A feladatlap használatához mindössze egy böngésző szükséges, valamint egy Google-fiók a [Docs](https://www.google.hu/intl/hu/docs/about/), [Forms](https://www.google.hu/intl/hu/forms/about/), [Maps](https://www.google.hu/maps) és [Drawings](https://docs.google.com/drawings/d/1Uiqqbn5S0-hh-ZlNbSaDE6Rn4WWbPaRsJ_PzL-H8rug/edit) alkalmazások eléréséhez. Google-fiókkal az androidos okostelefonok elterjedtsége miatt gyakorlatilag mindenki rendelkezik.  |
| A megvalósítás során használt online tartalmak, források linkjei  |
| A feladatlap használata során előny, de nem feltétel, ha van [okostankönyv](https://okostankonyv.nkp.hu/)-hozzáférése a pedagógusnak és a diákoknak. [ZanzaTv](https://zanza.tv/tortenelem/magyarsag-tortenete-kezdetektol-1490-ig/nepunk-tortenete-az-oshazatol-honfoglalasig)[Domborzati térkép](http://fatihtorun.net/wp-content/uploads/2018/05/free-physical-maps-of-europe-mapswire-com-and-geographical-map-for-geographical-map-of-europe.jpg) (Creative Commons)[A fehérló mondája](https://www.youtube.com/watch?v=Htt1cAOvVXM#action=share) – YouTube[A 899–900. évi itáliai hadjárat](https://hu.wikipedia.org/wiki/Brenta_menti_csata) – Wikipédia[Szent István Király és az államalapítás története](https://www.youtube.com/watch?v=4c_kurcSPnc&feature=youtu.be) – Tökéletlen Történelem [1038. augusztus 15. Szent István király halála](http://www.rubicon.hu/magyar/oldalak/1038_augusztus_15_szent_istvan_kiraly_halala/) – Rubiconline[Tatárjárás, Az ország újjáépítése, A muhi csata 1241](https://www.youtube.com/watch?v=YYTGNEU8MO4&feature=youtu.be) – Tökéletlen TörténelemA Tökéletlen Történelem YouTube-videók készítői írásban hozzájárultak a videójuk oktatási célra való felhasználásához. |
| Nyomtatott források és eszközök (tankönyv, munkafüzet, feladat-/szöveggyűjtemény, olló, filcek, körző stb.) |
| OFI Történelem 9. című tankönyv;A feladatlap kinyomtatva, ha nincs meg az optimális hardver. |

a tematikus terv részletezése

| Óra | A téma órákra bontása | Didaktikai feladatok | Fejlesztési területek (attitűdök, készségek, képességek) | Ismeretanyag (fogalmak, szabályok stb.) | Módszerek, munkaformák | Eszközök |
| --- | --- | --- | --- | --- | --- | --- |
| 1. | Magyar őstörténet | új ismeretek elsajátítása, alkalmazása, rendszerezése, rögzítése | érvelés, vita, térképkészítés, információgyűjtés | a magyar nép eredete, vándorlásainak állomásai, életmódváltások | egyéni és kooperatív csoportmunka  | (okos)tankönyv, atlasz, feladatlap, laptop/telefon  |
| 2. | Honfoglalás és kalandozások | új ismeretek elsajátítása, alkalmazása, rendszerezése, rögzítése, ellenőrzése | térképkészítés, információgyűjtés | a honfoglalás menete, a kalandozások okai és jellemzői | egyéni és, kooperatív csoportmunka | (okos)tankönyv, atlasz, feladatlap, laptop/telefon |
| 3. | Honfoglalás és kalandozások – projektmunka | új ismeretek elsajátítása, alkalmazása, rendszerezése, rögzítése | információgyűjtés, prezentáció készítése, kiselőadás tartása | hagyományok, használati tárgyak, életmód, foglalkozások a honfoglaláskori magyarság életében | kooperatív csoportmunka | laptop/telefon, László Gyula 50 rajz a honfoglalókról c. könyve |
| 4. | Géza fejedelem | új ismeretek elsajátítása, alkalmazása, rendszerezése, rögzítése | kritikai gondolkodás, információ gyűjtése, esszéírás, érvelés | Géza politikájának elemei, hittérítés, elsőszülöttség joga | egyéni | (okos)tankönyv, feladatlap, laptop/telefon |
| 5. | I. István király | új ismeretek elsajátítása, rendszerezése, rögzítése, ellenőrzése | szövegértés fejlesztése, információ gyűjtése | államalapítás, egyház, társadalom | egyéni | (okos)tankönyv, atlasz, feladatlap, laptop/telefon |
| 6. | I. István király – projektmunka | új ismeretek elsajátítása, alkalmazása, rendszerezése | kritikai gondolkodás, érvelés, szövegalkotás, kiselőadás | államalapítás, egyház, társadalom | egyéni | (okos)tankönyv, atlasz, feladatlap, laptop/telefon |
| 7. | I. László és Kálmán | új ismeretek elsajátítása, alkalmazása, rendszerezése | kritikai gondolkodás, érvelés, szövegalkotás, kiselőadás | pogánylázadások, perszonálunió, törvénykezés, társadalmi rétegek | egyéni és kooperatív csoportmunka | (okos)tankönyv, atlasz, feladatlap, laptop/telefon |
| 8. | Gazdaság és népesség a 12. században | új ismeretek elsajátítása, alkalmazása, rendszerezése | kritikai gondolkodás, adatok értelmezése szövegalkotás | hospes, regálé, kamara haszna, pénzrontás | egyéni, csoportmunka | (okos)tankönyv, atlasz, feladatlap, laptop/telefon |
| 9. | Az Aranybulla | új ismeretek elsajátítása, alkalmazása, rendszerezése | kritikai gondolkodás, érvelés, szövegalkotás | ellenállási jog, bérleti rendszer, bárók, szerviensek | egyéni, csoportmunka | (okos)tankönyv, atlasz, feladatlap, laptop/telefon |
| 10. | A tatárjárás és az utolsó Árpádok | új ismeretek elsajátítása, alkalmazása, rendszerezése | új ismeretek elsajátítása, alkalmazása, rendszerezése | kunok, tatárok, mongolok, belső migráció, bevándorlás, kiváltság | egyéni | (okos)tankönyv, atlasz, feladatlap, laptop/telefon |
| 11. | A tatárjárás – projektmunka | új ismeretek alkalmazása | kritikai gondolkodás, érvelés, szövegalkotás, kiselőadás | kunok, tatárok, mongolok, belső migráció, bevándorlás, kiváltság | kooperatív csoportmunka | (okos)tankönyv, atlasz, feladatlap, laptop |

A TEMATIKUS TERVHEZ KAPCSOLÓDÓ ÓRA-/FOGLALKOZÁSTERVEK

|  |
| --- |
| 1. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 5 perc | A pedagógus a Mentimeter segítségével felméri, hogy mi a diákok véleménye, előzetes tudása. Érdemes megkérni a tanulókat, hogy szóljanak hozzzá, ezzel is előkészítve az óra végi vitát. | előzetes tudás felmérése, érvelés | csoportmunka | [Mentimeter](https://www.menti.com/63qzcxu8cr), laptop vagy nyomtatott feladatlap és okostelefon |
| 7 perc | A videó megnézése (lehet saját eszközökön vagy a kivetítőn). Ezalatt a tanulók videóhoz kapcsolódó feladatokat oldanak meg a feladatlapon, majd közösen leellenőrzik azokat. | információ gyűjtése | egyéni | laptop vagy nyomtatott feladatlap és kivetítő[Videó](https://zanza.tv/tortenelem/magyarsag-tortenete-kezdetektol-1490-ig/nepunk-tortenete-az-oshazatol-honfoglalasig) |
| 20 perc | A csoportban dolgozó diákok a tankönyvi leckéből kigyűjtik a feladatlapon szereplő kérdésekre a válaszokat, és elkészítik a térképet a Google Drawings felületén. Ha nyomtatott feladatlapon dolgoznak a diákok, akkor papíron jelölik a vándorlás állomásait. | információ gyűjtése, térképkészítés | csoportmunka | laptop vagy nyomtatott feladatlap |
| 12 perc | A diákok érveket fogalmaznak meg, majd megvitatják őket. Ez a tevékenység megvalósítható a belinkelt dokumentumban is, ahol egymás véleménye mellett vagy ellen érvelhetnek kommentekben. Ajánlott annyi sort előkészíteni, amennyi diák van és mindenkinek kiosztani egy számot a tevékenység megkezdése előtt. | kritikai gondolkodás, érvelés | egyéni és csoportmunka | online vita esetén laptop, az álláspontok megfogalmazására használt [dokumentum](https://docs.google.com/document/d/1EF5VH73vdCk5ljrZIu58_ONcQwPstmv892zq9vn1nn0/edit?usp=sharing) |

|  |
| --- |
| 2. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 11 perc | A videó megnézése (lehet saját eszközökön vagy a kivetítőn) | információ szerzése, eltérő vélemények megismerése | egyéni | kivetító vagy telefon/laptop[Videó](https://www.youtube.com/watch?v=Htt1cAOvVXM#action=share) |
| 10 perc | A tankönyvi lecke vázlatának elolvasása után a diákok elkészítik a honfoglalás menetét ábrázoló térképet.  | térképkészítés, információk rögzítése ésalkalmazása | egyéni vagy pármunka | laptop vagy nyomtatott feladatlap[Térkép](https://docs.google.com/drawings/d/1-RUxEniZ9ov_JqJfAc-YbFsoHLfxFrda7TKbE0e62s8/edit?usp=sharing) |
| 10 perc | A Brenta melletti csatáról szóló videó és a tankönyvi lecke kalandozásokról szóló része alapján a diákok megkeresik a hiányzó információkat a vázlat kitöltéséhez. (Tapasztalatom szerint először be kell jelentkezni az okostankönyv felületén, és utána megnyitni a videó hivatkozását. Fordított sorrendben csinálva nem irányít tovább az oldal a videóhoz.) | információ keresése és rögzítés | egyéni vagy pármunka | laptop vagy nyomtatott feladatlap[Videó](https://okostankonyv.nkp.hu/media/megtekint/16081910441) |
| 10 perc | A tanulók megnyitják a csatolt Google Mapset és a belinkelt cikk alapján hozzáadják a térken jelölt helyszínekhez az ott történt eseményeket. | információ keresése és alkalmazása | csoportmunka | laptop vagy nyomtatott feladatlap[Térkép](https://drive.google.com/open?id=1gevm00Asi1O20MF1DOK_XlRYwR1LVilT&usp=sharing) |
| 4 perc | Az új tananyag rögzítése egy Quizizz-teszttel | információ rögzítése | csoportmunka | laptop/telefon[Quizizz](https://quizizz.com/join/quiz/5c9cc4f50f8a7a001ad9df47/start) |

|  |
| --- |
| 3. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 45 perc | A projektmunka lehető teszi, hogy a diákok az egyéni érdeklődésüknek megfelelő témák feldolgozásával szerezzenek ismereteket a honfoglalók életmódjával kapcsolatban. A tanulók kijegyzetelik a választott témák fontos, jellemző elemeit, a könyv megfelelő illusztrációit beillesztik egy PowerPoint- vagy Google Slide-prezentációba, majd a képernyőfelvevő app/program segítségével rögzítik a prezentációt és az előadást is. A munka során a diákok gyakorlatra tesznek szert a szóbeli prezentáció területén. | információ szerzése, rögzítése, alkalmazása, kiselőadás, együttműködés | egyéni vagy kollaboratív csoportmunka | László Gyula 50 rajz a honfoglalókról c. könyvének print- vagy szennelt verziója, laptop/telefon/tablet[Prezentációminta](https://drive.google.com/open?id=1N2fBBPAG7GicyPii-eBYrMqDWsf2DMG5) |

|  |
| --- |
| 4. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 5 perc | Források értékelése és összehasonlítása | kritikai gondolkodás | egyéni | laptop vagy nyomtatott feladatlap |
| 5-10 perc | A Géza uralkodását bemutató vázlat feldolgozása során a diákoknak azokat a lépéseket kell megfigyelniük, amelyet Géza a nyugati modell átvétele, valamint István uralmának biztosítása érdekében tett. | információ gyűjtése, kritikai gondolkodás | egyéni | laptop vagy nyomtatott feladatlap |
| 25-30 perc | A levél megírása valójában egy esszéfeladat. A kilencedik osztályos diákok számára ez egy nagyon komoly kihívás, így a tanári útmutatás és támogatás fontos a tevékenysége során. A tevékenység végén – ha van idő – érdemes lehet egy, a tanár által előre megírt levelet – elektronikusan vagy papíron – megosztani a diákokkal, hogy össze tudják hasonlítani a sajátjukkal. | érvelés, esszéírás | egyéni vagy kollaboratív pármunka | laptop vagy nyomtatott feladatlap |

|  |
| --- |
| 5. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 15 perc | A diákok megnézik az államalapításról szóló videót, majd kitöltik a hozzá kapcsolódó Google Forms-tesztet ([tanári verzió](https://docs.google.com/forms/d/1DSlwAecnO_DSaAZVRgjbXRp_hR9ri2N5gc53lU-AXaU/copy) – be kell másolni a saját Drive-ba és úgy szerkeszteni).  | információ gyűjtése, rögzítése | egyéni | kivetító vagy telefon/laptop[Videó](https://www.youtube.com/watch?v=4c_kurcSPnc&feature=youtu.be)[Teszt](https://docs.google.com/forms/d/e/1FAIpQLScXZpE161BDcQGiy5w5YBBsm6cTRb2WwBy_5qPCD_ppEByhCA/viewform?usp=sf_link) |
| 20 perc | A diákok kiegészítik a vázlatot a tankönyv segítségével.  | információ gyűjtése, rendszerezése | egyéni vagy pármunka | laptop vagy nyomtatott feladatlap |
| 10 perc | A két Kahoot!-kvíz segítségével a tanulók átismétlik a 38–39. leckét.  | ismétlés, rögzítés | csoportmunka | kivetítő és telefon/laptop[Kahoot #1](https://create.kahoot.it/share/geza-es-istvan-az-allamalapitok/7ecd8dd8-d3f7-40a7-bad8-f11e30df295a)[Kahoot #2](https://create.kahoot.it/share/i-istvan-uralkodasa/304c631e-d4c3-4f7a-b625-70cd48a88e12) |
|  | A Google Forms-teszt ([tanári verzió](https://docs.google.com/forms/u/0/d/1E-gR0FEbzIzfXLYSdB6HpU3BFG-6uYch8O3duJ5f1Lw/copy) – be kell másolni a saját Drive-ba és úgy szerkeszteni) felhasználható gyakorlásként vagy dolgozatként a 38–39. lecke anyagából. Ez utóbbi esetben érdemes az István c. projektfeladat után felhasználni. | értékelés vagy gyakorlás | egyéni | telefon/laptop[Teszt](https://docs.google.com/forms/d/e/1FAIpQLSeQbha98e83G9L7-5kRPGiDydA555amq3FWwOcDRLNOsQRB5g/viewform?usp=sf_link) |

|  |
| --- |
| 6. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 45 perc | Ez a projekt megvalósítható otthoni feladatként is.A diákok István tevékenységét kisebb lépésekre bontják és azokat kreatív videókban dolgozzák fel, amelyeket egy előre elkészített Google Slides Instragram-sablonba illesztenek be. A munka során a diákok gyakorlatra tesznek szert a szóbeli prezentáció területén.  | információ rögzítése és alkalmazása | egyéni | telefon/laptop, feladatlap[Rubicon-cikk](http://www.rubicon.hu/magyar/oldalak/1038_augusztus_15_szent_istvan_kiraly_halala/)[Sablon](https://docs.google.com/presentation/d/1mMAQCQKd7mA0_BVnWX785LgY5yMB7IpKDqg3skdb-eE/copy) |

|  |
| --- |
| 7. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 10 perc | A diákok elolvassák a forrásokat (István törvényeit és a mondát a pogánylázadásról), és értelmezik azokat. | kritikai gondolkodás, forráselemzés | pármunka vagy csoportmunka | laptop vagy nyomtatott feladatlap és telefon[Források](https://docs.google.com/document/d/1OsT8qEba8kUj7_hCxvETfiqpDfDN7TCGDQRmdx8aE2E/edit?usp=sharing) |
| 25 perc | A tanulók csoportban vagy párban elkészítik a belinkelt weboldalon a kereszténység ellen fellépő mozgalom petícióját. | érvelés, szövegalkotás |  |  |
| 10 perc | A vázlatban szereplő új fogalmak jelentését a diákok megkeresik az interneten, és a definíciót kommentben írják a dokumentumba. | információ keresése, rögzítése | egyéni  | laptop vagy nyomtatott feladatlap és telefon |
|  | A törvények értelmezése házi feladat lehet. A munka során a diákok gyakorlatra tesznek szert a szóbeli prezentáció területén.  | kritikai gondolkodás, információ alkalmazása | egyéni | laptop/telefon[László és Kálmán törvényei](https://docs.google.com/document/d/1FRXfiP7Llu1icPTyXYYsunzw1Zkg8EoZFQHnTqokgDE/edit?usp=sharing)[Prezentációminta](https://youtu.be/4eIERZpuaDE) |

|  |
| --- |
| 8. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 40 perc | A tanulók a lecke vázlatát felhasználva készítenek egy infografikát a Google Drawings felületén. A megjeleníteni kívánt adatok és információk kiemelése, valamint a megjelenítés is időigényes lehet, tehát nagy valószínűséggel az egész órát igénybe fogja venni. A hatékonyság érdekében csatoltam egy kész sablont is. | információ rendszerezése, vizuális megjelenítése | egyéni vagy csoportmunka | laptop vagy nyomtatott feladatlap és egy rajzlap[Infografika-minta](https://docs.google.com/drawings/d/10Z8zOviE1YqSjhEusEJifLWRKddr3TXZypWSwbAmybk/edit?usp=sharing)[Sablon](https://docs.google.com/drawings/d/1dOnacIpqsc7cYY0WshdjqnDy4sMh3v6llAKQfB8BRu4/copy) |
| 5 perc | Azok a diákok, akik elkészültek a munkával, rögzíthetik az új ismereteket a Quizizz-teszt segítségével.  | információ rögzítése | egyéni vagy csoportmunka | laptop/telefon[Quizizz](https://quizizz.com/admin/quiz/5cb37857139b67001a929f61) |
|  | A 40–41. lecke dolgozatához itt a [tanári link](https://docs.google.com/forms/u/0/d/1LPOCoZScPAwEZ4lr4L4pngPgDU202GFosrA67adb5as/copy) (be kell másolni a saját Drive-ba és úgy szerkeszteni). Igény esetén gyakorlásra is használható. | értékelés  | egyéni  | laptop/telefon[Teszt](https://docs.google.com/forms/d/e/1FAIpQLSdtUcweKy85MHeC_VbKX-8nAnsrn8EkbJDiN62ZfSkN5iBgCw/viewform) |

|  |
| --- |
| 9. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 25-30 perc | A téma nehézsége miatt az Aranybulla és II. András uralkodása c. leckénél szükséges a frontális tanítás alkalmazása, ezért javasolt, hogy a diákok tanári segítséggel dolgozzák fel a vázlatot.  | információ szerzése | frontális | laptop/telefon vagy nyomtatott feladatlap |
| 15-20 perc | A diákok az egyes cikkelyek mellé megfogalmazzák, hogy mely társadalmi réteg milyen sérelmét kívánta orvosolni az adott rendelkezés.  | információ alkalmazása | kollaboratív pár-, vagy csoportmunka | laptop vagy nyomtatott feladatlap |
| 10. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 20 perc | A tanulók megnézik a IV. Béla uralkodásáról szóló videót.  | információ szerzése | csoportmunka | laptop/telefon vagy kivetítő[Videó](https://youtu.be/YYTGNEU8MO4) |
| 20 perc | A pedagógus tájékoztatja a diákokat arról, hogy a következő órán egy prezentációt fognak készíteni. Ehhez először a vázlatot kell elolvasni és kijelölni a hangsúlyos, bemutatandó információkat.  | információ szerzése, kritikai gondolkodás | egyéni vagy kollaboratív csoportmunka | laptop/telefon vagy nyomtatott feladatlap |
| 5 perc | Az új anyag rögzítése egy Quizizz-teszttel | információ rögzítése | egyéni vagy csoportmunka | [Quizizz](https://quizizz.com/admin/quiz/5cbcc3128b250e001a594302) |
| 11. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 45 perc | A 43. lecke prezentációban történő feldolgozása alkalmas a dolgozat kiváltásara is, mert egy nagyon komplex témát dolgoznak fel a diákok. Az előadás elkészítése valószínűleg az egész órát igénybe fogja venni az elvárt tartalmi elemek miatt, így a screencasting megvalósítása házi feladat lehet.  | információ rögzítése és alkalmazása, kritikai gondolkodás, bemutató készítése és előadása | kollaboratív csoportmunka | laptop |
| 12. óra/foglalkozás |
| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| 45 perc | Ha a pedagógus ragaszkodik a papíralapú témazáróhoz, akkor vagy kinyomtatja a Google Forms-tesztet, vagy felhasználja gyakorlásként. [Tanári link](https://docs.google.com/forms/d/1lkaKHYCDP6WpSDmEfKgJr-Mt-AshF88LFYgTqVvP2dM/copy) |  |  | laptop[Témazáró](https://docs.google.com/forms/d/e/1FAIpQLSdF3f03r8AfARIaHn9BM6UHZ4NmhJjaHBOAehRHINunKblhWg/viewform) |

MELLÉKLETEK

* A tanulói feladatlap [pdf-formátumban](https://drive.google.com/file/d/1-gglLU1ly1EcH9QYqcbIyos5uWNdQrl_/view)
* A tanulói feladatlap az órai felhasználásra szánt [szerkeszthető formátumban](https://docs.google.com/document/d/1iRqj7gcBvWEob-mkLZjdbJYCheH2lmKah9BKRnF46dE/copy) (megtekintéséhez Google-fiók szükséges)
* A [tanári segédlet pdf-formátumban](https://drive.google.com/open?id=1-NcjqSoP5J1UOv057sjyAi0XyTuKZjIp)